**Πώς γράφω μία περίληψη:**

Α. ΠΡΟΕΡΓΑΣΙΑ

**A1 Σε ολόκληρο το κείμενο**

1. Διαβάζω (και ξαναδιαβάζω) προσεκτικά ολόκληρο το κείμενο που μου

δόθηκε

2. Προσπαθώ να προσδιορίσω το γραμματειακό του είδος (άρθρο, δοκίμιο,

συνέντευξη, ημερολόγιο κ.α.)

3. Εξομαλύνω γλωσσικά το κείμενο (ερμηνεία δυσνόητων ή και άγνωστων

λέξεων και όρων, με βάση την ετυμολογική τους ανάλυση, τα συμφραζόμενα

κλπ)

4. Εντοπίζω το νοηματικό κέντρο, την κύρια ιδέα (θέμα) και το σκοπό

συγγραφής (θέση) του κειμένου

5. Διακρίνω τις παραγράφους που αντιστοιχούν στα μέρη του κειμένου

(πρόλογος, κυρίως μέρος, επίλογος).

6. Διακρίνω τις νοηματικές ενότητες του κυρίως μέρους (ιστορική αναδρομή,

αίτια, αποτελέσματα, προτάσεις κλπ)

**A2 Τμηματικά κατά παράγραφο.**

Υπογραμμίζω τις θεματικές προτάσεις (όπου υπάρχουν)

Υπογραμμίζω τις λέξεις - κλειδιά.

Διακρίνω τις πιο σημαντικές λεπτομέρειες οι οποίες εντοπίζονται εύκολα, αν

έχει προηγηθεί η παραπάνω εργασία.

Διατυπώνω τον πλαγιότιτλο (κεντρική ιδέα) της παραγράφου, ο οποίος

εμπεριέχεται στη θεματική περίοδο, ή αν αυτή δεν υπάρχει, στο νοηματικό

κέντρο της παραγράφου.

Εντοπίζω τη σχέση της θεματικής περιόδου με την κύρια ιδέα του κειμένου

(Σύγκριση, Αντίθεση, Αναίρεση, Αιτιολόγηση, Αίτιο – Αποτέλεσμα,

Διαπίστωση προβλήματος, Δεοντολογία, Διευκρίνιση, Διάζευξη, Ιστορική

αναδρομή, Εγχρονισμός (εστίαση στη σύγχρονη εποχή), Εντοπισμός (εστίαση

σε συγκεκριμένο τόπο), Προϋπόθεση, Συμπέρασμα, Επανάληψη, Έμφαση,

Αξιολόγηση, Ερώτηση – Απάντηση)

**Προχωρώ στη συγγραφή της περίληψης:**

Α.Περίληψη σε όλο το κείμενο

ΕΠΙΣΗΜΑΝΣΕΙΣ ΓΙΑ ΤΟ ΠΕΡΙΕΧΟΜΕΝΟ

1. Αν απαιτείται επικοινωνιακό πλαίσιο ξεκινώ ανάλογα (Παράδειγμα

επικοινωνιακού πλαισίου: «Σε κυριακάτικη εφημερίδα δημοσιεύτηκε το

παραπάνω άρθρο. Να ενημερώσετε την τάξη σας για το περιεχόμενο του

γράφοντας μια περίληψη 100 λέξεων» => πρόσφατα διάβασα σε εφημερίδα

άρθρο το οποίο σχολίαζε …)

2. Παρουσιάζω το συγγραφέα και τον τίτλο του κειμένου που μου δόθηκε (Αν

έχουμε πληροφορίες για το είδος του κειμένου ή τον συγγραφέα, η λέξη

συγγραφέας μπορεί να αντικατασταθεί αναλόγως από άλλες, όπως

αρθρογράφος, δοκιμιογράφος κ.λπ.) => Ο αρθρογράφος στο κείμενο με τίτλο

…

3. Καταγράφω το θεματικό κέντρο (θέμα) ολόκληρου του κειμένου. (π.χ.

…πραγματεύεται τη σημασία των ομαδικών αθλημάτων)

4. Συνδέω τους πλαγιότιτλους των παραγράφων ή καταγράφω τους

πλαγιότιτλους καθώς και τις πιο σημαντικές λεπτομέρειες των παραγράφων

με κατάλληλες διαρθρωτικές λέξεις.

ΕΠΙΣΗΜΑΝΣΕΙΣ ΓΙΑ ΤΟ ΓΛΩΣΣΙΚΟ ΚΑΙ ΕΚΦΡΑΣΤΙΚΟ

ΕΠΙΠΕΔΟ

* διατηρώ τα κύρια ονόματα, τους επιστημονικούς και τεχνικούς όρους
* εκφράζομαι κυριολεκτικά και όχι μεταφορικά
* αποφεύγω τις απαριθμήσεις, τις βραχυγραφίες, τα αρκτικόλεξα
* δεν αντιγράφω αυτούσια κομμάτια του κειμένου (αν είναι απαραίτητο να

συμπεριληφθούν, μπαίνουν σε εισαγωγικά)

* όσες λέξεις ή φράσεις του συγγραφέα δεν επιδέχονται ισοδύναμες ή

συνώνυμες, τις διατηρώ ως έχουν και τις βάζω σε εισαγωγικά.

* δε χρησιμοποιώ τα παραδείγματα και τις αναλογίες.
* δε σχολιάζω και δεν κρίνω το περιεχόμενο του κειμένου, έστω κι αν

διαφωνώ μ' αυτό

* ανά διαστήματα χρησιμοποιώ εκφράσεις που δηλώνουν τη συνέχεια του

κειμένου όπως: στη συνέχεια, ακολούθως, επιπρόσθετα, συμπερασματικά,

καταληκτικά κ.ά.

* τηρώ το όριο των λέξεων με μια απόκλιση 10-30 λέξεων.

Γράφω σε πλάγιο λόγο, χρησιμοποιώντας συχνά φράσεις

**Ενεργητικής Σύνταξης**

ο συγγραφέας αναφέρει,

υποστηρίζει,

εκφράζει την άποψη,

τονίζει,

επισημαίνει,

σχολιάζει,

εκφράζει τον προβληματισμό τον,

θέτει το ερώτημα,

υπογραμμίζει την ανάγκη να, συνεχίζει

θέτει την ανάλυση του αναφερόμενος,

φέρνει παραδείγματα για να υποστηρίξει την

άποψη πως/ότι...,

πραγματοποιεί μια ιστορική αναδρομή στο θέμα

αναφερόμενος σε...,

αναζητά τα αίτια του Χ φαινομένου σε...,

απαριθμεί τις εκφάνσεις / τα αποτελέσματα τον Χ

φαινομένου..,

χρησιμοποιεί απόψεις μελετητών / αποτελέσματα ερευνών για

να στηρίξει την άποψη πως... ,

καταλήγει στο συμπέρασμα πως/ότι...

**Ή Παθητικήσ σύνταξης**

π.χ. στο κείμενο αναφέρεται... κ.λπ. ή

φράσεις του τύπου: «σύμφωνα με την

άποψη τον συγγραφέα.., αποφεύγοντας,

βέβαια, την καταχρηστική επανάληψη

των φράσεων « ο συγγραφέας» ή «στο

κείμενο».

**Η ΘΕΜΑΤΙΚΗ ΠΡΟΤΑΣΗ ΤΗΣ ΠΕΡΙΛΗΨΗΣ**

Ξεκινώ τη θεματική πρόταση της περίληψης ως εξής:

¨Το άρθρο, κείμενο κ.λπ. πραγματεύεται, ασχολείται με, έχει ως θέμα του κ.λπ. ή

αντικείμενο, θέμα του άρθρου, του βιβλίου ή της ομιλίας είναι κ.ά.

ΕΠΙΣΗΜΑΝΣΕΙΣ ΓΙΑ ΤΗ ΔΟΜΗ ΤΗΣ ΠΕΡΙΛΗΨΗΣ

1. (παρ)ακολουθώ ή αναδιοργανώνω τη δομή του αρχικού κειμένου
2. παρουσιάζω με λογική ακολουθία τις βασικές ιδέες
3. γράφω με ομαλή ροή και συνοχή
4. χρησιμοποιώ διαρθρωτικές λέξεις

ΕΠΙΣΗΜΑΝΣΕΙΣ ΓΙΑ ΤΙΣ ΤΕΧΝΙΚΕΣ ΠΥΚΝΩΣΗΣ ΤΟΥ ΑΡΧΙΚΟΥ ΚΕΙΜΕΝΟΥ

**παραλείπω όπου μπορώ τους ονοματικούς προσδιορισμούς** (Ένας ξένος

συγγραφέας = ένας συγγραφέας)

**αποδίδω μονολεκτικά τις περιφράσεις** (η αμοιβαία στήριξη της προσπάθεια

του ενός από τον άλλο = αλληλοϋποστήριξη)

**αντικαθιστώ τα υπώνυμα από το υπερώνυμα** (οικογένεια, σχολείο, μέσα

μαζικής ενημέρωσης, εκκλησία, κράτος = φορείς κοινωνικοποίησης)

**Απαλείφω δευτερεύουσες πληροφορίες**: π.χ. σήμερα τα παιδιά είναι πολύ

διαφορετικά από άλλοτε λόγω της υπερπληροφόρησης σήμερα τα παιδιά

διαφέρουν.

**αντικαθιστώ μια σειρά προτάσεων από την ενέργεια που τις επιγράφει**: π.χ.

πολλοί αθλητές και αθλήτριες κάνουν αυστηρή δίαιτα, ξυπνούν νωρίς το

πρωί και προπονούνται μέχρι αργά το βράδυ, κοιμούνται συγκεκριμένη =

πολλοί αθλητές ακολουθούν αυστηρό πρόγραμμα.

**επινοώ θεματική πρόταση με βάση τις λεπτομέρειες**: π.χ. ο Έλληνας δεν

αισθάνθηκε ποτέ ότι το κράτος είναι δική του υπόθεση, όχι επειδή έχει

τάσεις αναρχισμού αλλά επειδή οι κυβερνήσεις που του επιβλήθηκαν

κατά καιρούς ήταν αποτέλεσμα ξένων επεμβάσεων με αυταρχική

ο Έλληνας αποξενώθηκε από το κράτος επειδή ήταν

ξενόφερτο και καταπιεστικό.

**αφαιρώ τις συμπληρωματικές προτάσεις**: π.χ. ο ∆άσκαλος έχει να κάνει με

ανώριμους ανθρώπους, δηλαδή με περιορισμένη ικανότητα ανθρώπους = ο

∆άσκαλος έχει να κάνει με ανώριμους